CELEX: 32013D0242
Language: ro
Date: 2013-05-22 00:00:00
Title: 2013/242/UE: Decizia de punere în aplicare a Comisiei din 22 mai 2013 de stabilire, în temeiul Directivei 2012/27/UE a Parlamentului European și a Consiliului, a unui model pentru planurile naționale de acțiune pentru eficiență energetică [notificat cu numărul C(2013) 2882]  Text cu relevanță pentru SEE

28.5.2013   
            
            
               RO
            
            
               Jurnalul Oficial al Uniunii Europene
            
            
               L 141/48
            
         DECIZIA DE PUNERE ÎN APLICARE A COMISIEI
   din 22 mai 2013
   de stabilire, în temeiul Directivei 2012/27/UE a Parlamentului European și a Consiliului, a unui model pentru planurile naționale de acțiune pentru eficiență energetică
   [notificat cu numărul C(2013) 2882]
   (Text cu relevanță pentru SEE)
   (2013/242/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (1), în special articolul 24 alineatul (2) și anexa XIV,
   întrucât:
   
               (1)
            
            
               Directiva 2010/27/UE prevede că statele membre trebuie să prezinte planuri naționale de acțiune pentru eficiență energetică până la 30 aprilie 2014 și, ulterior, la fiecare trei ani. Aceste planuri trebuie să stabilească măsuri semnificative de îmbunătățire a eficienței energetice și economiile de energie preconizate și/sau înregistrate, inclusiv cele privind aprovizionarea, transportul și distribuția de energie, precum și consumul final de energie, în vederea realizării obiectivelor în materie de eficiență energetică prevăzute la articolul 3 alineatul (1) din Directiva 2012/27/UE. Planurile naționale de acțiune pentru eficiență energetică cuprind informațiile minime prevăzute în partea 2 din anexa XIV la Directiva 2012/27/UE. Planurile naționale de acțiune pentru eficiență energetică trebuie completate cu estimări actualizate privind consumul global de energie primară preconizat pentru 2020, precum și cu nivelurile estimate ale consumului de energie primară în sectoarele menționate în partea 1 din anexa XIV la Directiva 2012/27/UE.
            
         
               (2)
            
            
               În conformitate cu articolul 24 alineatul (2) al doilea paragraf din Directiva 2012/27/UE, Comisia furnizează un model orientativ pentru planurile naționale de acțiune pentru eficiență energetică, care se adoptă în conformitate cu procedura de consultare menționată la articolul 26 alineatul (2) din directivă. Articolul 26 alineatul (1) din directivă prevede că Comisia va fi asistată de un comitet în înțelesul Regulamentului (UE) nr. 182/2011 al Parlamentului European și al Consiliului (2), iar articolul 26 alineatul (2) prevede că se aplică articolul 4 din respectivul regulament.
            
         
               (3)
            
            
               Măsurile prevăzute de prezenta decizie țin seama în cea mai mare măsură de discuțiile din cadrul Comitetului pentru Directiva privind eficiența energetică,
            
         ADOPTĂ PREZENTA DECIZIE:
   Articolul 1
   Se adoptă modelul pentru planurile naționale de acțiune pentru eficiență energetică impuse de articolul 24 alineatul (2) din Directiva 2012/27/UE și de anexa XIV la respectiva directivă, stabilit în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 22 mai 2013.
      
         
            Pentru Comisie
         
         Günther OETTINGER
         
            Membru al Comisiei
         
      
   
   
      (1)  JO L 315, 14.11.2012, p. 1.
   
      (2)  JO L 55, 28.2.2011, p. 13.
   
      ANEXĂ
      
         MODEL PENTRU ELEMENTELE OBLIGATORII
      
      
         PLANUL NAȚIONAL DE ACȚIUNE PENTRU EFICIENȚĂ ENERGETICĂ
      
      
      CUPRINS (LISTA ELEMENTELOR OBLIGATORII)
      
                  1.
               
               Introducere
            
                  2.
               
               Prezentare generală a obiectivelor naționale în materie de eficiență energetică și a economiilor de energie
            
                  2.1.
               
               Obiective naționale în materie de eficiență energetică pentru anul 2020
            
                  2.2.
               
               Obiective suplimentare în materie de eficiență energetică
            
                  2.3.
               
               Economii de energie primară
            
                  2.4.
               
               Economii de energie finală
            
                  3.
               
               Măsuri de politică privind punerea în aplicare a Directivei DEE
            
                  3.1.
               
               Măsuri orizontale
            
                  3.1.1.
               
               Scheme de obligații în ceea ce privește eficiența energetică și măsuri de politică alternative (articolul 7 din Directiva DEE și partea 2 punctul 3 subpunctul 3.2 din anexa XIV la Directiva DEE)
            
                  3.1.2.
               
               Audituri energetice și sisteme de gestionare (articolul 8 din Directiva DEE)
            
                  3.1.3.
               
               Contorizarea și facturarea (articolele 9-11 din Directiva DEE)
            
                  3.1.4.
               
               Programe de informare a consumatorilor și formarea profesională (articolele 12 și 17 din Directiva DEE)
            
                  3.1.5.
               
               Disponibilitatea sistemelor de calificare, acreditare și certificare (articolul 16 din Directiva DEE)
            
                  3.1.6.
               
               Servicii energetice (articolul 18 din Directiva DEE)
            
                  3.1.7.
               
               Alte măsuri cu caracter orizontal pentru promovarea eficienței energetice (articolele 19 și 20 din Directiva DEE)
            
                  3.2.
               
               Eficiența energetică a clădirilor
            
                  3.2.1.
               
               Strategia privind renovarea clădirilor (articolul 4 din Directiva DEE)
            
                  3.2.2.
               
               Alte măsuri pentru promovarea eficienței energetice a clădirilor
            
                  3.3.
               
               Eficiența energetică în clădirile organismelor publice
            
                  3.3.1.
               
               Clădirile administrației centrale (articolul 5 din Directiva DEE)
            
                  3.3.2.
               
               Clădiri ale altor organisme publice (articolul 5 din Directiva DEE)
            
                  3.3.3.
               
               Achiziții efectuate de organismele publice (articolul 6 din Directiva DEE)
            
                  3.4.
               
               Alte măsuri privind eficiența consumului final de energie, inclusiv în industrie și transport
            
                  3.5.
               
               Promovarea serviciilor eficiente de încălzire și răcire
            
                  3.5.1.
               
               Evaluare cuprinzătoare (articolul 14 din Directiva DEE)
            
                  3.5.2.
               
               Alte măsuri privind serviciile eficiente de încălzire și răcire (articolul 14 din Directiva DEE)
            
                  3.6.
               
               Transformarea, transportul și distribuția energiei și răspunsul la cerere
            
                  3.6.1.
               
               Criterii de eficiență energetică aplicabile tarifelor și regulamentelor privind rețeaua (articolul 15 din Directiva DEE)
            
                  3.6.2.
               
               Facilitarea și promovarea răspunsului la cerere (articolul 15 din Directiva DEE)
            
                  3.6.3.
               
               Eficiența energetică prin conceperea și reglementarea rețelei (articolul 15 din Directiva DEE)
            1.   Introducere
      
      Acest model prevede informațiile pe care statele membre sunt obligate să le furnizeze în planurile lor naționale de acțiune pentru eficiența energetică (PNAEE) referitoare la măsurile adoptate sau care urmează să fie adoptate în vederea punerii în aplicare a principalelor elemente din Directiva privind eficiența energetică (Directiva DEE, 2012/27/UE), astfel cum se prevede în articolul 24 alineatul (2) din directivă și în anexa XIV la respectiva directivă. Prin urmare, atunci când modelul menționează elemente de raportare obligatorii, nu se referă la măsuri care nu au fost adoptate și care nu sunt planificate de către statele membre. Modelul este pus la dispoziția statelor membre ca document orientativ pentru planurile naționale de acțiune pentru eficiență energetică, așa cum se menționează la articolul 24 alineatul (2) al doilea paragraf din Directiva DEE.
      În cazul în care textul modelului se referă la informații care trebuie furnizate în primul și/sau al doilea plan național de acțiune pentru eficiență energetică, acesta reflectă textul Directivei DEE, iar în cazul în care nu se face nicio astfel de trimitere, informațiile trebuie furnizate în primul plan național de acțiune pentru eficiență energetică și în toate planurile următoare.
      Acest model este completat de documentul Orientări privind planurile naționale de acțiune pentru eficiență energetică (Guidance on NEEAPs) [de introdus trimiterile la documentul de lucru al serviciilor Comisiei care oferă informații suplimentare].
      2.   Prezentare generală a obiectivelor naționale în materie de eficiență energetică și a economiilor de energie
      
      2.1.   Obiective naționale în materie de eficiență energetică pentru anul 2020
      
      
                  1.
               
               
                  Vă rugăm să precizați obiectivul indicativ național în materie de eficiență energetică pentru 2020, așa cum este prevăzut la articolul 3 alineatul (1) din Directiva DEE [articolul 3 alineatul (1) din Directiva DEE și partea 2 punctul 1 din anexa XIV la Directiva DEE].
               
            
                  2.
               
               
                  Vă rugăm să indicați impactul preconizat al obiectivului asupra consumului global de energie primară și finală pentru 2020 și să explicați în ce mod și pe baza căror date a fost calculat acesta [articolul 3 alineatul (1) din Directiva DEE].
                  
               
            
                  3.
               
               
                  Vă rugăm să furnizați o estimare a consumului de energie primară pentru 2020, la nivel global și pe sectoare [articolul 24 alineatul (2) din Directiva DEE și partea 2 punctul 2 din anexa XIV la Directiva DEE].
               
            2.2.   Obiective suplimentare în materie de eficiență energetică
      
      Vă rugăm să precizați orice obiective naționale suplimentare referitoare la eficiența energetică, care vizează întreaga economie sau sectoare specifice (partea 2 punctul 1 din anexa XIV la Directiva DEE).
      2.3.   Economii de energie primară
      
      Vă rugăm să furnizați o prezentare generală a economiilor de energie primară realizate până în momentul redactării raportului și a estimărilor privind economiile preconizate pentru 2020 [articolul 3 alineatul (1) și articolul 24 alineatul (2) din Directiva DEE, precum și partea 2 punctul 2 litera (a) din anexa XIV la Directiva DEE].
      
      2.4.   Economii de energie finală
      
      
                  1.
               
               
                  În aplicarea Directivei 2006/32/CE a Parlamentului European și a Consiliului (1), în primul și în cel de al doilea PNAEE, vă rugăm să furnizați informații privind economiile de energie finală realizate și economiile preconizate în ceea ce privește consumul final de energie până în 2016 [articolul 4 alineatele (1) și (2) din Directiva 2006/32/CE; partea 2 punctul 2 litera (b) din anexa XIV la Directiva DEE].
                  
               
            
                  2.
               
               
                  În sensul Directivei 2006/32/CE, în primul și în cel de al doilea PNAEE, vă rugăm să furnizați metodologia de măsurare și/sau calcul utilizată pentru calcularea economiilor de energie finală [partea 2 punctul 2 litera (b) al doilea paragraf din anexa XIV la Directiva DEE].
                  
               
            3.   Măsuri de politică privind punerea în aplicare a Directivei DEE
      
      3.1.   Măsuri orizontale
      
      3.1.1.   Scheme de obligații în ceea ce privește eficiența energetică și măsuri de politică alternative (articolul 7 din Directiva DEE și partea 2 punctul 3 subpunctul 3.2 din anexa XIV la Directiva DEE)
      
      
                  1.
               
               
                  Vă rugăm să furnizați informații privind economiile totale de energie realizate în timpul perioadei de obligație pentru a îndeplini obiectivul stabilit în conformitate cu articolul 7 alineatul (1) și, dacă este cazul, informații cu privire la modul în care sunt folosite posibilitățile enumerate la articolul 7 alineatele (2) și (3) [articolul 7 din Directiva DEE, partea 2 punctul 2 litera (a) din anexa XIV la Directiva DEE].
                  
               
            
                  2.
               
               
                  Vă rugăm să furnizați o scurtă descriere a schemei naționale de obligații în ceea ce privește eficiență energetică menționate la articolul 7 alineatul (1), inclusiv informații cu privire la modul în care se asigură monitorizarea și verificarea [articolul 7 alineatele (1) și (6) din Directiva DEE, articolul 20 alineatul (6) din Directiva DEE, precum și partea 2 punctul 3 subpunctul 3.2 din anexa XIV la Directiva DEE].
                  
               
            
                  3.
               
               
                  Vă rugăm să furnizați informații privind măsurile de politică alternative adoptate în conformitate cu articolul 7 alineatul (9) și cu articolul 20 alineatul (6), inclusiv informații cu privire la modul în care se asigură monitorizarea și verificarea, precum și modul în care se asigură echivalența lor [articolul 7 alineatele (9) și (10), articolul 20 alineatul (6) din Directiva DEE, precum și partea 2 punctul 3 subpunctul 3.2 din anexa XIV la Directiva DEE].
               
            
                  4.
               
               
                  Dacă este cazul, vă rugăm să prezentați economiile de energie publicate și realizate datorită punerii în aplicare a schemei de obligații în ceea ce privește eficiența energetică [articolul 7 alineatele (6) și (8) din Directiva DEE, precum și partea 2 punctul 2 litera (a) din anexa XIV la Directiva DEE].
               
            
                  5.
               
               
                  Dacă este cazul, vă rugăm să prezentați economiile de energie publicate și realizate datorită punerii în aplicare a măsurilor de politică alternative [articolul 7 alineatul (10), precum și partea 2 punctul 2 litera (a) din anexa XIV la Directiva DEE].
               
            
                  6.
               
               
                  Vă rugăm să furnizați detalii privind coeficienții naționali selectați în conformitate cu anexa IV la Directiva DEE [partea 2 punctul 3 subpunctul 3.2 din anexa XIV la Directiva DEE].
                  
               
            
                  7.
               
               
                  Vă rugăm să furnizați informații privind orice metodă, alta decât cea preconizată la punctul 2 litera (e) din anexa V la Directiva DEE, utilizată pentru a ține seama de durata de viață a economiilor de energie, și explicați în ce mod vă asigurați că aceasta permite să se obțină cel puțin aceeași cantitate totală de economii [punctul 2 litera (e) din anexa V la Directiva DEE].
               
            3.1.2.   Audituri energetice și sisteme de gestionare (articolul 8 din Directiva DEE)
      
      Vă rugăm să furnizați o prezentare generală a măsurilor planificate sau deja întreprinse pentru a promova auditurile energetice și sistemele de gestionare a energiei, inclusiv informații privind numărul de audituri energetice desfășurate, specificând auditurile desfășurate în întreprinderi mari, menționând numărul total de întreprinderi mari de pe teritoriul statului membru, cu indicarea numărului de întreprinderi pentru care se aplică articolul 8 alineatul (5) [partea 2 punctul 3 subpunctul 3.3 din anexa XIV la Directiva DEE].
      
      3.1.3.   Contorizarea și facturarea (articolele 9-11 din Directiva DEE)
      
      Vă rugăm să furnizați o descriere a măsurilor implementate și planificate, adoptate sau care urmează să fie adoptate în ceea ce privește contorizarea și facturarea [articolele 9, 10 și 11 din Directiva DEE, precum și partea 2 punctul 2 prima teză din anexa XIV la Directiva DEE].
      
      3.1.4.   Programe de informare a consumatorilor și formarea profesională (articolele 12 și 17 din Directiva DEE)
      
      Vă rugăm să furnizați informații referitoare la măsurile adoptate sau care urmează să fie adoptate pentru a promova și facilita utilizarea eficientă a energiei de către IMM-uri și de către consumatorii casnici [articolele 12 și 17 din Directiva DEE, precum și partea 2 punctul 2 prima teză din anexa XIV la Directiva DEE].
      
      3.1.5.   Disponibilitatea sistemelor de calificare, acreditare și certificare (articolul 16 din Directiva DEE)
      
      Vă rugăm să furnizați informații referitoare la sistemele de certificare sau de acreditare existente ori planificate sau la sisteme echivalente de calificare (inclusiv, după caz, programe de formare) pentru furnizorii de servicii energetice și de audituri energetice, pentru managerii din domeniul energiei și pentru instalatorii de elemente de clădiri cu impact energetic, astfel cum sunt definite la articolul 2 alineatul (9) din Directiva 2010/31/UE a Parlamentului European și a Consiliului (2)
         [articolul 16 din Directiva DEE, precum și partea 2 punctul 3 subpunctul 3.7 din anexa XIV la Directiva DEE].
      3.1.6.   Servicii energetice (articolul 18 din Directiva DEE)
      
      
                  1.
               
               
                  Vă rugăm să furnizați informații referitoare la măsurile adoptate sau care urmează să fie adoptate pentru promovarea serviciilor energetice. Descrierea trebuie să includă un link internet către lista cu furnizorii disponibili de servicii energetice și calificările lor (partea 2 punctul 2 prima teză din anexa XIV la Directiva DEE, precum și partea 2 punctul 3 subpunctul 3.8 din anexa XIV la Directiva DEE).
                  
               
            
                  2.
               
               
                  Vă rugăm să furnizați o examinare calitativă a pieței naționale de servicii energetice, care să descrie situația actuală a pieței și care să evidențieze evoluțiile viitoare ale acesteia [articolul 18 alineatul (1) litera (e) din Directiva DEE].
               
            3.1.7.   Alte măsuri cu caracter orizontal pentru promovarea eficienței energetice (articolele 19 și 20 din Directiva DEE)
      
      
                  1.
               
               
                  Vă rugăm să indicați, în primul PNAEE, măsurile privind eficiența energetică adoptate în vederea punerii în aplicare a articolului 19 din Directiva DEE. În special, vă rugăm să furnizați lista măsurilor întreprinse (privind, de exemplu, fragmentarea stimulentelor în cazul proprietăților cu mai mulți proprietari, achizițiile publice și bugetele anuale, precum și contabilitatea organismelor publice) pentru a elimina barierele de reglementare și de altă natură apărute în calea eficienței energetice (articolul 19 din Directiva DEE, precum și partea 2 punctul 3 subpunctul 3.9 din anexa XIV la Directiva DEE).
                  
               
            
                  2.
               
               
                  Vă rugăm să furnizați informații despre Fondul național pentru eficiență energetică (articolul 20 din Directiva DEE, precum și partea 2 punctul 2 prima teză din anexa XIV la Directiva DEE).
                  
               
            3.2.   Eficiența energetică a clădirilor
      
      3.2.1.   Strategia privind renovarea clădirilor (articolul 4 din Directiva DEE)
      
      Vă rugăm să furnizați strategia națională pe termen lung privind renovarea clădirilor (articolul 4 ultimul paragraf din Directiva DEE).
      
      3.2.2.   Alte măsuri pentru promovarea eficienței energetice a clădirilor
      
      Vă rugăm să furnizați detalii cu privire la măsurile semnificative de îmbunătățire a eficienței energetice a clădirilor în vederea realizării obiectivelor naționale în materie de eficiență energetică menționate la articolul 3 alineatul (1) [articolul 24 alineatul (2) din Directiva DEE, precum și partea 2 punctul 2 prima teză din anexa XIV la Directiva DEE].
      
      3.3.   Eficiența energetică în clădirile organismelor publice
      
      3.3.1.   Clădirile administrației centrale (articolul 5 din Directiva DEE)
      
      Vă rugăm să furnizați informații privind inventarul publicat al clădirilor administrației centrale încălzite și răcite [articolul 5 alineatul (5) din Directiva DEE, precum și partea 2 punctul 2 prima teză din anexa XIV la Directiva DEE].
      3.3.2.   Clădiri ale altor organisme publice (articolul 5 din Directiva DEE)
      
      
                  1.
               
               
                  Vă rugăm să furnizați informații privind măsurile luate sau planificate pentru a încuraja organismele publice și organismele care se ocupă de locuințele sociale reglementate de dreptul public să adopte planuri în materie de eficiență energetică prin care să demonstreze rolul de exemplu al organismelor publice în ceea ce privește eficiența energetică a clădirilor [articolul 5 alineatul (7) litera (a) din Directiva DEE, precum și partea 2 punctul 2 prima teză din anexa XIV la Directiva DEE].
               
            
                  2.
               
               
                  Vă rugăm să furnizați o listă a organismelor publice care au elaborat un plan de acțiune privind eficiența energetică [partea 2 punctul 3 subpunctul 3.1 din anexa XIV la Directiva DEE].
                  
               
            3.3.3.   Achiziții efectuate de organismele publice (articolul 6 din Directiva DEE)
      
      Vă rugăm să furnizați informații privind măsurile luate sau planificate pentru a se asigura că administrația centrală achiziționează produse, servicii și clădiri cu performanțe înalte de eficiență energetică [articolul 6 alineatul (1) din Directiva DEE] și privind măsurile luate sau planificate pentru a încuraja alte organisme publice să procedeze în același mod [articolul 6 alineatul (3) din Directiva DEE, precum și partea 2 punctul 2 prima teză din anexa XIV la Directiva DEE].
      3.4.   Alte măsuri privind eficiența consumului final de energie, inclusiv în industrie și transport
      
      
                  1.
               
               
                  Vă rugăm să furnizați detalii cu privire la măsurile semnificative de îmbunătățire a eficienței energetice în industrie în vederea realizării obiectivelor naționale în materie de eficiență energetică menționate la articolul 3 alineatul (1) din Directiva DEE [articolul 24 alineatul (2) din Directiva DEE, precum și partea 2 punctul 2 prima teză din anexa XIV la Directiva DEE].
                  
               
            
                  2.
               
               
                  Vă rugăm să furnizați detalii cu privire la măsurile semnificative de îmbunătățire a eficienței energetice în transportul de pasageri și de mărfuri în vederea realizării obiectivelor naționale în materie de eficiență energetică menționate la articolul 3 alineatul (1) din Directiva DEE [articolul 24 alineatul (2) din Directiva DEE, precum și partea 2 punctul 2 prima teză din anexa XIV la Directiva DEE].
                  
               
            
                  3.
               
               
                  Vă rugăm să furnizați detalii despre alte măsuri semnificative privind eficiența consumului final de energie care contribuie la atingerea obiectivelor naționale în materie de eficiență energetică și care nu sunt raportate altundeva în PNAEE [articolul 24 alineatul (2) din Directiva DEE, partea 2 subpunctul 2 prima teză din anexa XIV la Directiva DEE].
               
            3.5.   Promovarea serviciilor eficiente de încălzire și răcire
      
      3.5.1.   Evaluare cuprinzătoare (articolul 14 din Directiva DEE)
      
      
                  1.
               
               
                  În cel de al doilea PNAEE și în următoarele PNAEE vă rugăm să evaluați progresele înregistrate în ceea ce privește evaluarea cuprinzătoare a potențialului de punere în aplicare a cogenerării de înaltă eficiență și a termoficării și răcirii centralizate eficiente menționată la articolul 14 alineatul (1) [articolul 14 alineatul (1) din Directiva DEE, precum și partea 2 punctul 3 subpunctul 3.4 din anexa XIV la Directiva DEE].
                  
               
            
                  2.
               
               
                  Vă rugăm să furnizați o descriere a procedurii și a metodologiei utilizate pentru efectuarea unei analize costuri-beneficii care să fie conformă cu criteriile din anexa IX la Directiva DEE [articolul 14 alineatul (3) din Directiva DEE, partea 1 ultimul paragraf din anexa IX la Directiva DEE, precum și partea 2 punctul 2 prima teză din anexa XIV la Directiva DEE].
               
            3.5.2.   Alte măsuri privind serviciile eficiente de încălzire și răcire (articolul 14 din Directiva DEE)
      
      Vă rugăm să furnizați o descriere a măsurilor, a strategiilor și a politicilor, inclusiv a planurilor si a programelor la nivel național, regional și local care vizează dezvoltarea potențialului economic al cogenerării de înaltă eficiență, al serviciilor eficiente de încălzire și răcire centralizată și al altor sisteme eficiente de încălzire și răcire, precum și utilizarea sistemelor de încălzire și răcire cu căldură reziduală și surse regenerabile de energie [articolul 14 alineatele (2) și (4) din Directiva DEE, precum și partea 2 punctul 2 prima teză din anexa XIV la Directiva DEE].
      3.6.   Transformarea, transportul și distribuția energiei și răspunsul la cerere
      
      3.6.1.   Criterii de eficiență energetică aplicabile tarifelor și regulamentelor privind rețeaua (articolul 15 din Directiva DEE)
      
      
                  1.
               
               
                  Vă rugăm să descrieți măsurile planificate sau adoptate pentru a asigura eliminarea stimulentelor în ceea ce privește tarifele care sunt în detrimentul eficienței globale a producerii, transportului, distribuției și furnizării de energie sau a stimulentelor care ar putea împiedica participarea răspunsului la cerere pe piețele de echilibrare și de servicii tehnologice de sistem [articolul 15 alineatul (4) din Directiva DEE, precum și partea 2 punctul 2 prima teză din anexa XIV la Directiva DEE].
               
            
                  2.
               
               
                  Vă rugăm să descrieți măsurile planificate sau adoptate pentru a stimula operatorii de rețea să amelioreze eficiența prin conceperea și exploatarea infrastructurilor [articolul 15 alineatul (4) din Directiva DEE, precum și partea 2 punctul 2 prima teză din anexa XIV la Directiva DEE].
               
            
                  3.
               
               
                  Vă rugăm să descrieți măsurile planificate sau adoptate pentru a vă asigura că tarifele le permit furnizorilor să îmbunătățească participarea consumatorilor la eficiența sistemului, inclusiv răspunsul la cerere [articolul 15 alineatul (4) din Directiva DEE, precum și partea 2 punctul 2 prima teză din anexa XIV la Directiva DEE].
               
            3.6.2.   Facilitarea și promovarea răspunsului la cerere (articolul 15 din Directiva DEE)
      
      Vă rugăm să furnizați informații privind alte măsuri adoptate sau planificate pentru a permite și a dezvolta răspunsul la cerere, inclusiv cele referitoare la tarifele care susțin prețuri dinamice [punctul 3 din anexa XI la Directiva DEE, precum și partea 2 punctul 3 subpunctul 3.6 din anexa XIV la Directiva DEE].
      3.6.3.   Eficiența energetică prin conceperea și reglementarea rețelei (articolul 15 din Directiva DEE)
      
      Vă rugăm să precizați progresele înregistrate în evaluarea potențialului de eficiență energetică al infrastructurii naționale de gaze și energie electrică, precum și măsurile adoptate sau planificate și investițiile pentru introducerea în cadrul infrastructurii rețelei a unor îmbunătățiri ale eficienței energetice care să fie eficiente din punct de vedere al costurilor, cu un calendar al introducerii acestora [articolul 15 alineatul (2) din Directiva DEE, precum și partea 2 punctul 3 subpunctul 3.5 din anexa XIV la Directiva DEE].
      
      
         (1)  JO L 114, 27.4.2006, p. 64.
      
         (2)  JO L 153, 18.6.2010, p. 13.